Risene
Risene (arī Dzērvīte, Rīsene) ir Ogres labā krasta pieteka Cēsu novadā. Izteka - uz dienvidrietumiem no Kaives. Tek dienvidaustrumu virzienā. Lielākās pietekas - Asiņupe, Gravkalnu strauts. Caurtek Leimaņu ezeru un Leimaņu dzirnavezeru. Ietek Ogrē pie Raušiem. Riseni trīsreiz šķērso valsts autoceļš V309 (Vecpiebalga–Skujene), tās krastos atrodas Zilaiskalns, Lūķēni, Rauši.